Ericales

As Ericales son unha orde de plantas leñosas que medran en solos pobres ou acedos. Acostuman formar micorrizas, ás veces perden a clorofila (monotropa). Flores hermafroditas, xeralmente cigomorfas; corolas simpétalas (agás Clethraceae, con catro pétalos ceibos, forma unha ponte con Theales); androceo con dous verticilos ceibos da corola, soldados a un disco do receptáculo; anteras poricidas, con tendencia á formación de cornos na parte basal; liberación do pole en tétrades (agás Clethraceae); principalmente entomófilas (ás veces anemófilas). Xineceo súpero, con carpelos parcialmente fechados, placentación central parietal.

Pertencen ao clado Eudicotyledoneae do sistema APG III. As familias a seguir son típicas de clasificacións recentes.

 Actinidiaceae (familia do kiwi)
 Balsaminaceae 
 Clethraceae 
 Cyrillaceae 
 Diapensiaceae
 Ebenaceae (familia do ébano)
 Ericaceae (familia das uces ou carrouchas, as queiroas, os rododendros, as azaleas, as arandeiras e os érbedos. Importante na vexetación galega).
 Fouquieriaceae 
 Lecythidaceae 
 Maesaceae
 Marcgraviaceae
 Mitrastemonaceae
 Myrsinaceae
 Pellicieraceae
 Pentaphylacaceae
 Polemoniaceae 
 Primulaceae 
 Roridulaceae
 Sapotaceae (familia do zapoticeiro)
 Sarraceniaceae 
 Sladeniaceae
 Styracaceae
 Symplocaceae
 Ternstroemiaceae
 Tetrameristaceae
 Theaceae (familia do té e das camelias)
 Theophrastaceae

Estas compoñen o grupo basal de asteridas. No sistema de Cronquist, as Ericales inclúen un grupo menor de plantas, postas entre as Dilleniidae:

 Ericaceae
 Cyrillaceae
 Clethraceae
 Grubbiaceae
 Empetraceae
 Epacridaceae
 Pyrolaceae
 Monotropaceae

 Véxase tamén